ผู้ถือหุ้นใหญ่ AMARIN โอนหุ้นให้บุตร 45 ล้านหุ้น ยันไม่กระทบการบริหาร
AMARIN เผยเมื่อวันที่ 25 ม.ค.59 ผู้ถือหุ้นใหญ่ "เมตตา อุทกะพันธุ์" โอนหุ้นให้บุตรจำนวน 45 ล้านหุ้น หรือ 20.53% ยันไม่กระทบการบริหาร
28 ม.ค. 2559

นางระริน อุทกะพันธุ์ ปัญจรุ่งโรจน์ กรรมการผู้จัดการใหญ่ บริษัท อมรินทร์พรินติ้ง แอนด์ พับลิชชิ่ง จำกัด (มหาชน) หรือ AMARIN เปิดเผยว่า ในวันที่ 25 มกราคม 2559 บริษัทได้รับแจ้งจากนางเมตตา อุทกะพันธุ์ ซึ่งเป็นผู้ถือหุ้นใหญ่ของบริษัทว่าได้ดำเนินการโอนหุ้นของบริษัทให้แก่บุตรทั้ง 2 รวมเป็นจำนวน 45,161,237 หุ้น หรือคิดเป็นร้อยละ 20.53 ของทุนจดทะเบียนชำระแล้วของบริษัท
ทั้งนี้ การโอนหุ้นจากผู้ถือหุ้นใหญ่ข้างต้นเพื่อวัตถุประสงค์ในการจัดการทรัพย์สินของสมาชิกในครอบครัว ซึ่งไม่มีผลกระทบต่อการควบคุมภายในของบริษัท และไม่มีการเปลี่ยนแปลงนโยบายการบริหารและการดำเนินงานภายในบริษัทแต่อย่างใด
สำหรับโครงสร้างภายหลังการโอนหุ้นมีดังนี้
